Kweichow Moutai บริษัทผู้ผลิต “เหมาไถ” ได้รายงานผลประกอบการในไตรมาส 3 ของปี 2563 ว่า ทำรายได้กี่ล้านหยวน
ภาพรวมการค้าปลีกในเดือนส.ค.-ก.ย. เติบโตต่อเนื่อง โดยเฉพาะกลุ่มสินค้าเครื่องดื่มแอลกอฮอล์ และบุหรี่ที่เติบโตถึง 17.6% ในเดือนก.ย. ทำให้ “เหมาไถ” แบรนด์เครื่องดื่มแอลกอฮอล์ระดับสูงของจีนเติบโตเช่นเดียวกัน  ปรับตัวได้ในช่วงวิกฤต Kweichow Moutai บริษัทผู้ผลิต “เหมาไถ” หรือเหล้าขาวคุณภาพสูงของประเทศจีน ได้รายงานผลประกอบการในไตรมาส 3 ของปี 2563 ว่า ทำรายได้ 23,900 ล้านหยวน เติบโต 7.2% เมื่อเทียบกับช่วงเวลาเดียวกันของปีก่อน และกำไรสุทธิ 11,200 ล้านหยวน เติบโต 6.7% เมื่อเทียบกับปีก่อน เหตุผลที่ “เหมาไถ” เติบโตได้เพราะ เทศกาลต่างๆ ที่เกิดขึ้นในไตรมาสที่ 3 ปี 2563 เช่นเทศกาลไหว้พระจันทร์ และวันชาติจีนที่เกิดขึ้นในวันที่ 1 ต.ค. ซึ่งสองเทศกาลนี้ทำให้ผู้บริโภคในจีนกลับมาเฉลิมฉลองกันหลังไม่ได้เฉลิมฉลองมานานผ่านมาตรการควบคุมการระบาดของโรค COVID-19 ขณะเดียวกันด้วยภาพรวมเศรษฐกิจในประเทศจีนเริ่มฟื้นตัว เช่นธุรกิจต่างๆ เริ่มกลับมาทำงานอย่างปกติ และผู้บริโภคเริ่มกลับไปใช้บริการในร้านอาหารมากขึ้น ทำให้การกลับมาจับจ่ายเครื่องดื่มแอลกอฮอล์ดีขึ้นกว่าเดิมเช่นกัน ขนาดที่เครื่องดื่มระดับสูงสุดของ “เหมาไถ” ที่ราคาครึ่งลิตรอยู่ที่ 3,000 หยวน ก็สามารถขายดีได้เช่นกัน เหตุนี้เอง นักลงทุนจึงเชื่อมั่นใน “เหมาไถ” และพร้อมลงทุนเพื่อเพิ่มโอกาสการเติบโตให้กับบริษัท จนมูลค่าหุ้นของ “เหมาไถ” เพิ่มขึ้น 45% ในปีนี้ แสดงให้เห็นถึงโอกาสเติบโตในอนาคต และอาจเป็นดัชนีในการวัดผลว่าเศรษฐกิจฟื้นตัวดีแค่ไหน เพราะถ้าดีการเฉลิมฉลองย่อมกลับมาแน่นอน สรุป “เหมาไถ” เป็นแบรนด์เครื่องดื่มแอลกอฮอล์ที่ได้รับความนิยมอย่างสูงในประเทศจีน และมักถูกมองเป็นสัญลักษณ์ในการเฉลิมฉลอง ดังนั้นถ้าดัชนีเหล้าขาวชั้นสูงนี้จำหน่ายได้ดี ภาพรวมเศรษฐกิจในจีนก็น่าจะเติบโตเช่นเดียวกัน และแนวโน้มเศรษฐกิจนั้นน่าจะเติบโตต่อไปหลังจากนี้ด้วย
Kweichow Moutai บริษัทผู้ผลิต “เหมาไถ” หรือเหล้าขาวคุณภาพสูงของประเทศจีน ได้รายงานผลประกอบการในไตรมาส 3 ของปี 2563 ว่า ทำรายได้ 23,900 ล้านหยวน เติบโต 7.2% เมื่อเทียบกับช่วงเวลาเดียวกันของปี 2562 และกำไรสุทธิ 11,200 ล้านหยวน เติบโต 6.7% เมื่อเทียบกับปี 2562